open-index/open-wikipedia-markdown huggingface dataset:
Ντοπαμίνη

250px|right|thumb|Nτοπαμίνη
200px|right|thumb|Ντοπαμίνη

Η **ντοπαμίνη** είναι απλή οργανική ουσία που ανήκει στην οικογένεια των κατεχολαμινών. Στον εγκέφαλο δρα ως νευροδιαβιβαστής, μια ουσία που χρησιμοποιείται από τα νευρικά κύτταρα για να επικοινωνούν μεταξύ τους. Στον άνθρωπο έχουν αναγνωριστεί πέντε υποδοχείς ντοπαμίνης, οι D1, D2, D3, D4 και D5. Παράγεται σε αρκετές περιοχές του εγκεφάλου, κυρίως στη μέλαινα ουσία και στην κοιλιακή μοίρα της καλύπτρας.

Είναι ένας νευροδιαβιβαστής που συνδέεται με την ευχαρίστηση, την ανταμοιβή και τα κίνητρα. Εμπλέκεται επίσης στην κίνηση, τη μνήμη και τη μάθηση. Διαταραχές στα επίπεδά της συνδέονται με ασθένειες όπως το Πάρκινσον (χαμηλή ντοπαμίνη) και τον εθισμό (υπερδιέγερση του συστήματος ανταμοιβής).

Η ντοπαμίνη συμμετέχει ενεργά στα συστήματα του εγκέφαλου που σχετίζονται στις πράξεις με ένα σκοπό, αφού μελέτες τέτοιων δράσεων έχουν δείξει ότι αυξάνουν τη μεταφορά ντοπαμίνης μέσα στον εγκέφαλο. Αρκετές δραστικές ουσίες όπως η κοκαΐνη και η μεθαμφεταμίνη δρουν στους ίδιους υποδοχείς με τη ντοπαμίνη. Αρκετές ασθένειες έχουν βρεθεί ότι σχετίζονται με ελλείψεις ντοπαμίνης. Η νόσος του Πάρκινσον, μια κατάσταση που σχετίζεται με τρόμο και δυσκαμψία, οφείλεται στην εκφύλιση των νευρώνων που εκκρίνουν ντοπαμίνη στη μέλαινα ουσία. Άλλες ασθένειες περιλαμβάνουν τη σχιζοφρένεια και το σύνδρομο ελλειμματικής προσοχής και υπερκινητικότητας.

Επίσης έχει δειχθεί ότι το σύστημα της ντοπαμίνης ενεργοποιείται σε στιγμές απόλαυσης και καλής διάθεσης. Η βασική δομή της είναι η σεροτονίνη η οποία, ανάλογα σε τι επίπεδα βρίσκεται (χαμηλά ή υψηλά) επηρεάζει την ψυχική διάθεση. Σε μια από τις σχετικές έρευνες βρέθηκε ότι όταν εθελοντές άκουγαν μουσική που τους άρεσε, τα επίπεδα ντοπαμίνης στον οργανισμό τους αυξάνονταν. Για να μετρήσουν οι ερευνητές πότε απελευθερωνόταν ντοπαμίνη, κατέγραψαν πότε οι εθελοντές ανατρίχιαζαν. Στην ίδια μελέτη έγινε χρήση λειτουργικής μαγνητικής τομογραφίας, η οποία έδειξε ότι η έκκριση ντοπαμίνης αυξανόταν κατά 9% όταν οι εθελοντές άκουγαν μουσική που τους άρεσε.

## Πηγές


Κατηγορία:Οργανικές αμίνες
Κατηγορία:Κατεχολαμίνες
Κατηγορία:Νευροδιαβιβαστές
Κατηγορία:Βασικά Φάρμακα του Παγκόσμιου Οργανισμού Υγείας
Σπίνος Γκούλντιαν

Ο **σπίνος γκούλντιαν** (gouldian finch, επιστημονική ονομασία *Erythrura gouldiae*, *Ερύθρουρα του Γκουλντ*) είναι ένα είδος σπίνου της κατηγόριας των στρουθιόμορφων. Αυτό το πουλί ξεχωρίζει  λόγω του χρώματος του. Το πολύχρωμο φτέρωμα του χωρίζεται σε ζώνες, εξ ού και ο χαρακτηρισμός του ως "ουράνιο τόξο". Δυστυχώς αυτό όπως και πολλά άλλα είδη απειλούνται με εξαφάνιση,καθώς η αναπαραγωγή τους είναι αρκετά δύσκολη.Το είδος τους  μειώνεται συνεχώς και δραματικά   

Δεν είναι πτηνά μεγάλης αντοχής. Χρειάζονται σχετικά υψηλή θερμοκρασία το χειμώνα. Αυτά τα πουλιά δεν κελαηδούν συχνά. Το βάρος τους είναι περίπου 16-17 γραμμάρια και το μέγεθος τους 12,7 cm. Η καταγωγή τους είναι από την Αυστραλία. Έχουν δημιουργηθεί πολλές μεταλλάξεις του είδους κατά την εκτροφή τους, που περιλαμβάνουν τα κοκκινοκέφαλα,τα κιτρινοκέφαλα (ή πορτοκαλοκέφαλα), τα μαυροκέφαλα, τα πορφυρόστηθα κ.ά. 

## Παραπομπές


Κατηγορία:Εστριλδίδες
Κατηγορία:Πανίδα της Αυστραλίας
Κατηγορία:Κατοικίδια ζώα
Ανάγλυφο θυσίας (Μουσείο Ακρόπολης αρ. 581)

To **ανάγλυφο της θυσίας του χοίρου**, που φιλοξενείται στο Μουσείο Ακρόπολης με αριθμό καταλόγου 581 είναι αρχαίο Ελληνικό γλυπτό, από τα σημαντικότερα μνημεία αττικής αρχαϊκής τέχνης που βρέθηκε στην Ακρόπολη το 1882. 
## Περιγραφή
Είναι από νησιώτικο μάρμαρο. Βρέθηκε τεμαχισμένο και ανασυγκολλήθηκε, έχοντας όμως μεγάλα κενά. Λείπουν μεγάλα κομμάτια στο κάτω αριστερό, επάνω δεξί και στο κάτω μέσο του ανάγλυφου. Από την εικόνα λείπουν το δεξί πόδι της Αθηνάς, μέρος των πτυχών του ρουχισμού που κρατάει η θεά στο αριστερό χέρι της, ο πατέρας της οικογένειας από τη μέση και πάνω, και η μητέρα από τους ώμους και πάνω.
### Η θεά Αθηνά
Εικονίζεται λατρευτική σκηνή οικογένειας πιστών που προσέρχεται στη θεά Αθηνά φέρνοντας μαζί τους έναν θηλυκό χοίρο για θυσία. Στα αριστερά βλέπουμε την Αθηνά σε υπερφυσικό μέγεθος ως προς τους πιστούς. Είναι στραμμένη προς τα δεξιά με το αριστερό πόδι να κάνει ελαφρό βηματισμό. Κρατάει τις πτυχές του ενδύματός της με το αριστερό χέρι, ενώ το δεξί είναι με λυγισμένο τον αγκώνα στο ύψος του θώρακα. Το μικρό δακτυλάκι είναι τεντωμένο ίσιο, ενώ τα υπόλοιπα είναι κλειστά σχηματίζοντας λαβή. Φοράει χιτώνα ιωνικού ρυθμού και ιμάτιο δεμένο επάνω από τον δεξί ώμο όπως συνηθίζεται στην εποχή του ανάγλυφου. Δεν φοράει αιγίδα, αλλά μόνο περικεφαλαία, της οποίας το λοφίο είναι ζωγραφισμένο αντί για ανάγλυφο. Η μπουκλωτή κόμη στεφανώνει το μέτωπο, ενώ τέσσερις φαρδιές πλεξούδες κρέμονται στο δεξί ώμο, και μια στον αριστερό.

### Η οικογένεια των πιστών
Μπροστά στην Αθηνά στα δεξιά στέκουν δύο μικρά αγόρια. Κρατούν στο δεξί τους χέρι δύο αναθηματικά αντικείμενα. Το ένα ήταν ζωγραφισμένο και δεν διακρίνεται πλέον. Το άλλο έχει στρογγυλό σχήμα δίσκου. Το αριστερό χέρι του μπροστινού παιδιού έχει σπάσει και λείπει. Έχουν κοντά μαλλιά. Πίσω από τα παιδάκια βρίσκεται ο πατέρας της οικογένειας. Φοράει ιμάτιο και βηματίζει με το δεξί πόδι μπροστά. Ακολουθεί ένα μικρό κοριτσάκι με αττική φορεσιά. Κρατάει τη δεξιά παλάμη ψηλά, και το αριστερό χέρι κρεμασμένο ελεύθερο. Τελευταία έρχεται η μητέρα της οικογένειας βηματίζοντας με το δεξί πόδι μπροστά. Φοράει ιμάτιο και χιτώνα μέχρι τους αστραγάλους των ανυπόδητων ποδιών. Το ανάγλυφο ήταν μάλλον ζωγραφισμένο, όπως συμπεραίνουμε από τα υπολείμματα ερυθρού χρώματος στο πίσω μέρος της πλάκας. 
### Το θυσίασμα
Ανάμεσα στην οικογένεια περπατάει το θυσίασμα, ένας θηλυκός χοίρος, από τον οποίο λείπει ενδιάμεσο μέρος του σώματος από τους ώμους μέχρι και το θώρακα.

## Προέλευση του αναγλύφου
Η χρήση νησιώτικου μαρμάρου αντί του πεντελικού που συνηθίζεται ως υλικό στα ανάγλυφα, ενισχύει την εικασία ότι είναι προϊόν εισαγωγής από κάποιο μακρινό εργαστήριο. Η κατασκευή της θεάς Αθηνάς ιδιαίτερα παρουσιάζει έντονα χαρακτηριστικά ιωνικής αρχαϊκής τέχνης. Από την αττική ενδυμασία που φοράει η μικρή θυγατέρα υποθέτουμε ότι η κατασκευή του αναγλύφου έγινε ειδικά για χρήση στην Αττική, ίσως από κάποιον κάτοικο της Αθήνας με ιωνική καταγωγή.

## Πηγές

* 
* 
* 
* 

Κατηγορία:Ανάγλυφα
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Πανελλήνιο πρωτάθλημα στίβου γυναικών 1959

Το **ΚΔ΄ [[Πανελλήνιο πρωτάθλημα στίβου γυναικών]] 1959** διεξήχθη από τις 1 ως τις 2 Αυγούστου 1959 στο Στάδιο της Καβάλας και περιλάμβανε δώδεκα αγωνίσματα.  Η διοργάνωση του πρωταθλήματος στην επαρχία είχε ως αποτέλεσμα την μεγάλη αύξηση της συμμετοχής, αφού εκτός από τους αθηναϊκούς συλλόγους πήραν μέρος πολλά επαρχιακά σωματεία, ιδίως από τη βόρεια Ελλάδα. Οι 50 περίπου αθλήτριες της Αθήνας μεταφέρθηκαν στην Καβάλα με στρατιωτικά αεροπλάνα. Πρωταθλητής σύλλογος αναδείχθηκε ξανά ο '''Πανιώνιος''' για έβδομη συνεχόμενη φορά. 

Το Πανελλήνιο πρωτάθλημα πεντάθλου διεξήχθη χωριστά, στις 21-22 Νοεμβρίου, στο στάδιο του Εθνικού Γ.Σ. στην Αθήνα και τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος στίβου.

## Οι νικήτριες

## Βαθμολογία

## Πηγές
*"Αθλητική Ηχώ", 1/8/1959.
*"Αθλητική Ηχώ", 2/8/1959.
*"Αθλητική Ηχώ", 3/8/1959.
*"Αθλητική Ηχώ", 23/11/1959.

    

Γυναικων
Κατηγορία:Στίβος το 1959
Κατηγορία:Διοργανώσεις στίβου στην Καβάλα
Αναβάτης σε άρμα (Μουσείο Ακρόπολης αρ. 1342)

Η **ανάγλυφη πλάκα με παράσταση θεότητας που ανεβαίνει σε άρμα** στόλιζε άλλοτε τη ζωφόρο του παλιού ναού της Ακρόπολης και φιλοξενείται σήμερα στο Μουσείο Ακρόπολης με αριθμό καταλόγου 1342. Τα δύο κομμάτια που σώζονται βρέθηκαν κοντά στην Κλεψύδρα το 1822 και στην ανατολική πλευρά του Παρθενώνα τα έτη 1859 και 1860 αντίστοιχα. 
## Περιγραφή
Είναι κατασκευασμένα από νησιώτικο μάρμαρο. Βρέθηκαν δύο κομμάτια του και ανασυγκολλήθηκε αφήνοντας κενό την επάνω δεξιά γωνία. Η όλη επιφάνεια παρουσιάζει σοβαρές φθορές τόσο από καιρική διάβρωση, όσο και από βίαια επίδραση. 

Το ανάγλυφο εικονίζει έναν αναβάτη να μπαίνει σε τέθριππο άρμα με το αριστερό πόδι. Είναι στραμμένος προς τα δεξιά. Στα χέρια που είναι παρατεταμένα με φυσικό τρόπο προς τα εμπρός κρατάει τα ινία. Το κεφάλι και το επάνω μέρος του σώματος έχουν ελαφρά κλίση προς τα εμπρός. Από το τέθριππο εικονίζονται οι ουρές και τα πίσω πόδια των τεσσάρων ίππων, ο κάδος του άρματος που φέρει κιγκλίδωμα με βοηθητική χειρολαβή, καθώς και ο τροχός. Ο επιβάτης του είναι ντυμένος με χιτώνα ιωνικού ρυθμού, με κόλπο και παρυφή, και ιμάτιο ριγμένο σαν κασκόλ επάνω στους ώμους. Η κόμη καταλήγει σε αλογουρά σιγμοειδούς σχήματος, τον λεγόμενο κρόβυλο ή κόρυμβο. Το πρόσωπο είναι άμουσο.

## Ερμηνεία
Το θέμα του αναβάτη σε άρμα είναι γνωστό από την αρχαιότητα. Γνωστή είναι η απεικόνιση του Αμφιάρραου στη σαρκοφάγο του Κύψελου. 

Λόγω της φθοράς στο πρόσωπο, ο αναβάτης ερμηνεύτηκε ως Θεά Αθηνά, Νίκη, Απόλλων, ή ακόμα και νικητής των Παναθηναίων. Τα γενικά χαρακτηριστικά του σώματος όμως δείχνουν περισσότερο ανδρικά, ενώ η χαρακτηριστική κόμη είναι γνωστή και από άλλα έργα γλυπτικής που εικονίζουν άνδρες. 
## Ιστορική τοποθέτηση
Εκτιμάται ότι το έργο ετούτο κατασκευάστηκε στις αρχές του 5ου αιώνα π.Χ. Πιστεύεται ότι η ανάγλυφη πλάκα ήταν μέρος της ζωφόρου του αρχαίου ναού της Ακρόπολης, ενώ ο Χανς Σράντερ υποστήριξε ότι ήταν μέρος της ζωφόρου του Εκατομβηδώνα, ναός που επέζησε της Περσικής επιδρομής και συνέχισε να υπάρχει για πολλούς αιώνες στην Ακρόπολη.
## Πηγές

* 
* 
* 

Κατηγορία:Ανάγλυφα
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Χανς Σράντερ

Ο **Χανς Σράντερ** (γερμ. *Hans Schrader*) (1869-1948) υπήρξε Γερμανός κλασσικός αρχαιολόγος.

## Βιογραφία
Γεννήθηκε στις 15 Φεβρουαρίου 1869 στο Στολπ (σήμερα Σλουπσκ). Ο πατέρας του ήταν δικηγόρος το επάγγελμα. Σπούδασε ιστορία στο Μάρμπουργκ και στο Βερολίνο. Περιόδευσε με υποτροφία του Γερμανικού Αρχαιολογικού Ινστιτούτου στην Ελλάδα και Μικρά Ασία και πήρε μέρος στις ανασκαφές της Πριήνης στην πρώην Καρία. Το 1899 διορίστηκε διευθυντικός βοηθός των Μουσείων του Βερολίνου, και προάχθηκε στο βαθμό του διευθυντή β' το 1901. Διορίστηκε καθηγητής Πανεπιστημίου σε Ίνσμπρουκ, Γκρατς και Βιέννη, όπου και διετέλεσε Διευθυντής της αρχαιολογικής συλλογής. Το 1914 μετακόμισε στη Φραγκφούρτη όπου διορίστηκε καθηγητής στο εκεί Πανεπιστήμιο και ίδρυσε δικό του αρχαιολογικό ινστιτούτο. Αποσύρθηκε το 1931 για λόγους υγείας.

Απεβίωσε στις 5 Νοεμβρίου 1948.

## Συγγράμματα
* *Die archaischen Marmorbildwerke der Akropolis.* Frankfurt am Main 1939.
* *Archaische griechische Plastik.* Breslau 1933.
* *Phidias*. Frankfurt am Main 1924.
* μαζί με τον Theodor Wiegand: *Priene. Ergebnisse der Ausgrabungen und Untersuchungen in den Jahren 1895–1898.* Berlin 1904.

## Παραπομπές


## Πηγές
* Walter-Herwig Schuchhardt: *Hans Schrader †.* In: *Gnomon* 22 (1950), S. 418ff.
* Peter Hommel: *Hans Schrader 1869–1948.* In: *Archäologenbildnisse. Porträts und Kurzbiographien von Klassischen Archäologen deutscher Sprache.* Zabern, Mainz 1988, ISBN 3-8053-0971-6, S. 170–172.
* Ulrich Schädler: *Hans Schrader und die Anfänge des Archäologischen Instituts.* In: *Begegnungen. Frankfurt  und die Antike,* Frankfurt a.M. 1994, S. 337-346

Κατηγορία:Γερμανοί αρχαιολόγοι
Άργης Κόρακας

Ο **Άργης Κόρακας** (1888-1940) ήταν Έλληνας ποιητής και πεζογράφος.

## Βιογραφία
Γεννήθηκε το 1888 στην Ξάνθη ή, κατά άλλη πηγή, στο Ροδολίβος της σημερινής περιφερειακής ενότητας Σερρών. Σε μικρή ηλικία ακολούθησε τον πατέρα του, που ήταν δάσκαλος, αρχικά στον Πύργο της Ανατολικής Ρωμυλίας και την Αγχίαλο όπου έμαθε τα πρώτα γράμματα στα εκεί Ελληνικά σχολεία. Φοίτησε στο Ζαρίφειο Ελληνικό Γυμνάσιο της Φιλιππούποληε (σήμερα εντός της Βουλγαρίας) και στο Ελληνικό Γυμνάσιο της Αδριανούπολης (σήμερα στην Τουρκία). Επέστρεψε στην Ελλάδα στις αρχές του 20ου αι. με την ανταλλαγή πληθυσμών. Έζησε για ένα χρόνο στην Κωνσταντινούπολη και μετά επί τρία χρόνια στην Αρτάκη της Κυζίκου και την Αμισό του Πόντου όπου μαζί με τον πατέρα του δούλεψε ως δάσκαλος. Στην Αμισό]αρθρογραφούσε στην εφημερίδα "Άγκυρα". Μετά τους Βαλκανικούς πολέμους κατέβηκε στην Αθήνα όπου σπούδασε στη Νομική Σχολή Αθηνών και εργάστηκε στην "Ακρόπολη" του Βλάση Γαβριηλίδη. Εργάστηκε στο Υπουργείο Συγκοινωνίας και στο Υπ. Σιδηροδρόμων και Αυτοκινήτου.

Γνώριζε πολύ καλά τη βουλγαρική γλώσσα και μετέφρασε στα ελληνικά τα έργα σύγχρονων Βουλγάρων συγγραφέων, όπως των Βάζωφ, Ελίν Πελίν, Γιόφκωφ, Γεώργη Ράιτσεφ κ.ά., έργο για το οποίο τιμήθηκε με παράσημο (Σταυρό) του "Βασιλικού Τάγματος του Αγ. Αλεξάνδρου" από τον βασιλέα Μπόρις της Βουλγαρίας το 1940. 

Τα έργα του δεν θεωρούνται μεγάλης φιλολογικής σημασίας αλλά ορισμένα, όπως το «Αναμνήσεις από την Παληάν Αγχίαλο», περιέχουν χρήσιμες ιστορικές πληροφορίες.

Πέθανε το 1940.

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Σφίγγα (Μουσείο Ακρόπολης αρ. 632)

Η **[[Σφίγγα (μυθολογία)|''Σφίγγα'']]** που φιλοξενείται στο Μουσείο Ακρόπολης με αριθμό καταλόγου 632 βρέθηκε στην ανατολική πλευρά του Παρθενώνα τον χειμώνα του 1882. 
## Περιγραφή
Είναι κατασκευασμένη από νησιώτικο μάρμαρο. Λείπουν τα μπροστινά πόδια και το σώμα από τη μέση και κάτω. Το σώμα έχει διεύθυνση προς τα δεξιά, ενώ το πρόσωπο είναι στραμμένο επάνω από τον δεξιό ώμο, έτσι ώστε να παρατηρεί τον θεατή. Δεν διακρίνονται οι μύες του σώματος. Η κόμη είναι περιστεφανωμένη με ταινία, ενώ στην κορυφή του κρανίου υπάρχει οπή, στην οποία ίσως να στηρίζονταν κορώνα. Τα χαρακτηριστικά του προσώπου είναι καλώς επιμελημένα, και επεξεργασμένα. Στα μαλλιά υπάρχουν υπολείμματα ερυθρού χρώματος, καθώς και κόκκινα ζωγραφισμένα σκουλαρίκια στα αυτιά, κόκκινο ζωγραφισμένο κολιέ στο λαιμό, και κόκκινα άκρα στις φτερούγες. Άλλα χρώματα στο σώμα είναι βαθύ μπλε και άσπρο. 
## Πηγές

* 
* 
* 

Κατηγορία:Σφίγγες
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Κατηγορία:Αρχαία ελληνικά αγάλματα
Σίμπιλ Σέπερντ

Η **Σίμπιλ Σέπερντ** (αγγλ.: *Cybill Shepherd*, 18 Φεβρουαρίου 1950) είναι Αμερικανίδα ηθοποιός, τραγουδίστρια και πρώην μοντέλο.

## Βιογραφία
Γεννήθηκε στο Μέμφις του Τενεσί, στις 18 Φεβρουαρίου του 1950. Είναι περισσότερο γνωστή στο ευρύ κοινό από τις ερμηνείες της στους εκάστοτε ρόλους της "Τζέισι Φάροου" στην ταινία *[[Η τελευταία παράσταση]] (The Last Picture Show)*, ως "Μπέτσι" στον *[[Ο Ταξιτζής|Ταξιτζή]] (Taxi Driver)*, ως "Μαντλίν Σπένσερ" στο *Psych*, ως "Μάντι Χέις" στο *Moonlighting* (στην Ελλάδα προβλήθηκε με τον τίτλο *[[Αυτός, αυτή και τα μυστήρια]]*) με συμπρωταγωνιστή της τον Μπρους Γουίλις, ως "Σίμπιλ Σέρινταν" στο *Cybill* και ως "Φίλις Κρολ" στο *[[The L Word]]*. Είχε, επίσης, έναν χαρακτηριστικό ρόλο στην ταινία "Πάθη και Φιλοδοξίες", στο πλευρό του Ντον Τζόνσον.

## Βραβεία Emmy
*1986 - Δραματική σειρά - Moonlighting
*1995, 1996 και 1997 - Κωμική σειρά - Cybill

## Χρυσές Σφαίρες
*1985 & 1986 - Καλύτερης ηθοποιού σε τηλεοπτική σειρά- Κωμωδία/Μιούζικαλ - Moonlighting

## Παραπομπές


## Εξωτερικοί σύνδεσμοι

*  
*  

Κατηγορία:Βραβευμένοι με Χρυσή Σφαίρα
Κατηγορία:Αμερικανοί τηλεπαρουσιαστές
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανοί ακτιβιστές δικαιωμάτων ΛΟΑΤ
Κατηγορία:Αμερικανίδες ηθοποιοί τηλεόρασης
Λεκάνη Καβάλας

Η **Λεκάνη**, παλαιότερα γνωστή ως **Μούντζινος**, είναι χωριό της Ανατολικής Μακεδονίας, στον δήμο Νέστου της περιφερειακής ενότητας Καβάλας. Σύμφωνα με την απογραφή του 2021, ο πληθυσμός της ανέρχεται στους 368 κατοίκους.

## Γενικά στοιχεία
Η Λεκάνη βρίσκεται κοντά στα όρια με τις περιφερειακές ενότητες της Δράμας και της Ξάνθης. Είναι κτισμένη στις βόρειες πλαγιές των Ορέων Λεκάνης, στο ομώνυμο μικρό οροπέδιο και σε υψόμετρο 740 μέτρων. Απέχει 45 χιλιόμετρα ΒΑ. από την Καβάλα, 32 χιλιόμετρα ΒΔ. από τη Χρυσούπολη (μέσω Πλαταμώνα), 47 Δ.-ΒΔ. από την Ξάνθη και 50 Α. από τη Δράμα.

Διοικητικά υπάγεται στον Δήμο Νέστου και την Δημοτική Ενότητα Ορεινού ενώ εκκλησιαστικά στη Μητρόπολη Φιλίππων Νεαπόλεως και Θάσου. Σύμφωνα με την απογραφή του 2021 είχε 368 κατοίκους, από 485 το 2011.

## Ιστορικά στοιχεία
Στην κορυφή Χιονοβούνι (υψ. 1621 μέτρα), σε απόσταση 6 χλμ ΒΔ της Λεκάνης, βρίσκονται τα απομεινάρια αρχαίου φρουρίου «θρακικού» τύπου, το οποίο ανάγεται κατά τη ρωμαϊκή περίοδο. 

Κατά την εποχή της Τουρκοκρατίας το χωριό λεγόταν *Μούντζινος* όνομα που διατηρήθηκε μέχρι το 1926. Το χωριό απελευθερώθηκε, μαζί με τον υπόλοιπο νομό Καβάλας το 1913.

Μετά τη Μικρασιατική Καταστροφή και στο πλαίσιο της ανταλλαγής πληθυσμών μεταξύ Ελλάδας και Τουρκίας, εγκαταστάθηκαν στη Λεκάνη 326 οικογένειες Ελλήνων προσφύγων (περίπου 1200 άτομα). Οι περισσότεροι ήταν Πόντιοι (κυρίως από τα Κοτύλια της Αργυρούπολης, την Τραπεζούντα, την περιοχή της Ματσούκας κ.α.) ενώ οι υπόλοιποι προέρχονταν από άλλες περιοχές της Μικράς Ασίας (κυρίως από το Απτουραχμανλή του Ακ Νταγ Ματέν και το Άνω Νεοχώρι της Κυζίκου). Αργότερα πραγματοποιήθηκε και εγκατάσταση μερικών οικογενειών από τη Θάσο και παράλληλα, από τη δεκαετία του 1930 και για περίπου σαράντα χρόνια, διαχείμαζαν στη Λεκάνη οικογένειες Σαρακατσάνων κτηνοτρόφων. Στο πέρασμα των ετών, οι νεότερες γενιές των Μικρασιατών αφομοιώθηκαν γλωσσικά και πολιτισμικά από το κυρίαρχο ποντιακό στοιχείο.

Το 1938 άρχισε η κατασκευή του σημερινού ναού, ο οποίος είναι βυζαντινού ρυθμού με τρούλο, αφιερωμένη στους Αγίους Κωνσταντίνο και Ελένη, λειτούργησε τα πρώτα χρόνια με ιερωμένο τον Παπασάββα.

Σε απόσταση τεσσάρων χιλιομέτρων στην περιοχή Καραμελίκ, μέσα στο δάσος της οξιάς, βρίσκεται το παρεκκλήσι της Παναγίας.

## Πολιτιστικές εκδηλώσεις
Από το 1992 αναπτύσσει μεγάλη δραστηριότητα ο πολιτιστικός σύλλογος Λεκάνης "Οι Ρίζες", που καθιερώνει τη "Γιορτή της Πατάτας". Η γιορτή γίνεται πάντα την πρώτη Κυριακή του Σεπτέμβρη με μεγάλη επιτυχία. Η εκδήλωση αρχίζει νωρίς το πρωί και τελειώνει αργά το απόγευμα. Προσφέρονται στους επισκέπτες παραδοσιακά φαγητά με κύριο συστατικό την πατάτα, ενώ παράλληλα χορευτικά συγκροτήματα παραδοσιακών χορών προσφέρουν ψυχαγωγία στον προαύλιο χώρο του δημοτικού σχολείου.

## Παραπομπές


## Πηγές
* 

Κατηγορία:Χωριά της περιφερειακής ενότητας Καβάλας
Κατηγορία:Δήμος Νέστου
Πανελλήνιο πρωτάθλημα στίβου γυναικών 1962

Το **ΚΖ΄ [[Πανελλήνιο πρωτάθλημα στίβου γυναικών]] 1962** διεξήχθη από τις 14 ως τις 15 Ιουλίου 1962 στο Παναθηναϊκό Στάδιο της Αθήνας και περιλάμβανε έντεκα αγωνίσματα. Η συμμετοχή δεν ήταν πολύ μεγάλη αλλά σημειώθηκαν δύο πανελλήνια ρεκόρ και μία ισοφάριση. Πρωταθλητής σύλλογος αναδείχθηκε ξανά ο '''Πανιώνιος''' για δέκατη συνεχόμενη φορά.

Το Πανελλήνιο πρωτάθλημα πεντάθλου διεξήχθη χωριστά, στις 10-11 Νοεμβρίου, στο Παναθηναϊκό Στάδιο και τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος στίβου.

## Οι νικήτριες

## Βαθμολογία

## Πηγές
*"Αθλητική Ηχώ", 14/7/1962.
*"Αθλητική Ηχώ", 15/7/1962.
*"Αθλητική Ηχώ", 16/7/1962.
*"Αθλητική Ηχώ", 12/11/1962.

Γυναικων
Κατηγορία:Στίβος το 1962
Κατηγορία:Διοργανώσεις στίβου στην Αθήνα
Αθηνά και Γίγαντας (Μουσείο Ακρόπολης αρ. 631)

Η ***Αθηνά που μάχεται τον Γίγαντα*** ήταν μέρος του συντάγματος που κοσμούσε το ανατολικό αέτωμα του παλιού ναού της ακροπόλεως. Φιλοξενείται σήμερα στο Μουσείο Ακρόπολης με αριθμό 631. Βρέθηκε σε διάφορα κομμάτια γύρω από τον Παρθενώνα και το Ερέχθειο μεταξύ 1863 και 1897. 
## Περιγραφή
Η σκηνή είναι εμπνευσμένη από την Γιγαντομαχία, κατά την οποία θεμελιώθηκε η κυριαρχία του Δία στον Όλυμπο. Η θεά Αθηνά στέκει όρθια βηματίζοντας με το αριστερό πόδι μπροστά και το αριστερό χέρι τεταμένο και οπλισμένο με την αιγίδα της που έχει μπορντούρα από φίδια. Το δεξί πόδι στηρίζεται στα δάκτυλα, ενώ η φτέρνα είναι ανασηκωμένη. Φοράει χιτώνα ιωνικού ρυθμού και ιμάτιο. Είναι οπλισμένη με την αιγίδα της και με περικεφαλαία. Το πρόσωπό της είναι στραμμένο μπροστά και χαμηλά, για να παρακολουθεί το Γίγαντα που έχει πέσει στο έδαφος και αμύνεται. Ο Γίγαντας είναι γυμνός. Τα μακρυά του μαλλιά του ήταν ζωγραφισμένα σε σκούρο μπλε ή πράσινο.

## Πηγές

* 
* 

Κατηγορία:Έργα γλυπτικής
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Σφίγγα (Μητροπολιτικό Μουσείο Τέχνης αρ. 11.185)

Η **Σφίγγα** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 11.185 λέγεται ότι βρέθηκε στην Αττική.
## Περιγραφή
Είναι από Πάριο μάρμαρο. Λείπουν μέρη των μπροστινών και των πισινών ποδιών, και της ουράς που έχουν συμπληρωθεί. Το σώμα της Σφίγγας είναι λιονταρίσιο, με κεφάλι γυναίκας και φτερούγες στη πλάτη. Εικονίζεται καθιστή στις φτέρνες των πίσω ποδιών, και όρθια με τα μπροστινά πόδια. Το σώμα έχει διεύθυνση προς τα δεξιά, ενώ το πρόσωπο είναι στραμμένο προς τον θεατή. Η παχιά κόμη καταλήγει σε τρεις κοτσίδες στον κάθε ώμο. Στο κεφάλι φοράει κορώνα. Οι φτερούγες είναι καμπυλωτές σύμφωνα με τον αρχαϊκό ρυθμό.    
## Ερμηνεία και ιστορική τοποθέτηση
Η Σφίγγα πρέπει να ήταν τοποθετημένη σε υψηλό σημείο, είτε σε τάφο, είτε στην κορυφή επιτύμβιας στήλης. Είναι έργο του 6ου αι. π.Χ., περί τα 530 π.Χ.
## Πηγές
* Παρουσίαση του εκθέματος από το Μητροπολιτικό Μουσείο Τέχνης

Κατηγορία:Αρχαϊκή τέχνη
Κατηγορία:Σφίγγες
Κατηγορία:Εκθέματα στο Μητροπολιτικό Μουσείο Τέχνης
Κατηγορία:Αρχαία ελληνικά αγάλματα
Σφίγγα (Μουσείο Ακρόπολης αρ. 630)

Η ***Σφίγγα*** που φιλοξενείται στο Μουσείο Ακρόπολης με αριθμό καταλόγου 630 βρέθηκε σε τρία κομμάτια γύρω από τον Παρθενώνα μεταξύ 1882 και 1883. Το έργο χρονολογείται μεταξύ 560 και 550 π.Χ.

## Περιγραφή
Είναι κατασκευασμένη από νησιώτικο μάρμαρο. Λείπουν τα μπροστινά πόδια, κομμάτι του κρανίου, της αριστερής φτερούγας και η αριστερή πλευρά του σώματος. Φέρει επίσης διάφορες σοβαρές φθορές. 

Εικονίζεται Σφίγγα καθιστή με τα πίσω πόδια και όρθια με τα μπροστινά. Το σώμα της είναι λιονταρίσιο με κεφάλι γυναίκας. Στην πλάτη φέρει φτερούγες στριφτές όπως συνηθίζεται στον αρχαϊκό ρυθμό. Σώμα και πρόσωπο έχουν διεύθυνση προς τα δεξιά. Η κόμη καταλήγει σε παχιές πλεξούδες που πέφτουν στον λαιμό και στους ώμους. Υπολείμματα ερυθρού χρώματος αφήνουν να υποθέσουμε ότι τα μαλλιά κάποτε ήταν ζωγραφισμένα.

## Πηγές

* 
* 

Κατηγορία:Σφίγγες
Κατηγορία:Μουσείο Ακρόπολης
Κατηγορία:Αρχαιολογικά ευρήματα στην Αττική
Κατηγορία:Αρχαία ελληνικά αγάλματα
Πανελλήνιο πρωτάθλημα στίβου γυναικών 1961

Το **ΚΣΤ΄ [[Πανελλήνιο πρωτάθλημα στίβου γυναικών]] 1961** διεξήχθη από τις 23 ως τις 24 Ιουλίου 1961 στο Καυτανζόγλειο Στάδιο της Θεσσαλονίκης και περιλάμβανε έντεκα αγωνίσματα, αφού καταργήθηκε η σκυταλοδρομία 4Χ50μ. Η διοργάνωση του πρωταθλήματος στη Θεσσαλονίκη είχε ως αποτέλεσμα την αύξηση του αριθμού των συμμετοχών που έφτασαν τις 79 αθλήτριες, με αρκετές από τη βόρεια Ελλάδα. Ένα αξιοσημείωτο, που δείχνει τις δυσκολίες που αντιμετώπιζε ο γυναικείος αθλητισμός εκείνα τα χρόνια, είναι η μη συμμετοχή των αθλητριών του Γ.Σ. Βόλου *"εξ αιτίας της απαγορεύσεως του Γυμνασιάρχου του εκεί Γυμνασίου Θηλέων"*. Για τον πλουραλισμό των αποτελεσμάτων στην προκήρυξη των αγώνων προβλεπόταν η συμμετοχή κάθε αθλήτριας μόνο σε τρία ατομικά αγωνίσματα και στη σκυταλοδρομία. Επίσης, οι κορασίδες ηλικίας κάτω των 16 ετών (γεννημένες μετά το 1945) επιτρεπόταν να μετάσχουν μόνο στα 100μ, 80μ εμπ, μήκος, ύψος και σφαιροβολία. Παρά τις αντίξοες συνθήκες, αφού την πρώτη μέρα έβρεχε καταρρακτωδώς και τη δεύτερη είχε αφόρητο καύσωνα, σημειώθηκαν πολύ καλές επιδόσεις. Πρωταθλητής σύλλογος αναδείχθηκε ξανά ο '''Πανιώνιος''' για ένατη συνεχόμενη φορά. 

Το Πανελλήνιο πρωτάθλημα πεντάθλου διεξήχθη χωριστά, στις 11-12 Νοεμβρίου, στο Παναθηναϊκό Στάδιο στην Αθήνα και τα αποτελέσματα δεν υπολογίστηκαν στη βαθμολογία του πανελλήνιου πρωταθλήματος στίβου.

## Οι νικήτριες
 

## Βαθμολογία

## Πηγές
*"Αθλητική Ηχώ", 23/7/1961.
*"Αθλητική Ηχώ", 24/7/1961.
*"Αθλητική Ηχώ", 25/7/1961.
*"Αθλητική Ηχώ", 13/11/1961.

## Παραπομπές
 
    

Γυναικων
Κατηγορία:Στίβος το 1961
Κατηγορία:Διοργανώσεις στίβου στη Θεσσαλονίκη
Οικογένεια Ίσκου

Η **οικογένεια Ίσκου** είναι φημισμένη οικογένεια Σαρακατσάνικης καταγωγής που ανέδειξε στρατιωτικούς και πολιτικούς. Αρκετά μέλη της οικογένειας έλαβαν μέρος στην Ελληνική Επανάσταση του 1821 με κύρια μορφή τον Στρατάρχη Γεώργιο Καραϊσκάκη, ο οποίος αναδείχθηκε σε σύμβολο του αγώνα.

## Πληροφορίες

Η καταγωγή της οικογένειας είναι από τη Δούνιστα (Ντούνιστα) Βάλτου Αιτωλίας και Ακαρνανίας (σημερινός Σταθάς) και γενάρχης αυτής ο Λαλογιώργος Ίσκος, αρματολός. Στα μέλη της οικογένειας τιμητικά προστέθηκε στο επώνυμό τους από τους Οθωμανούς το "Καρά" (Τούρκικα: μαύρος, γενναίος), το οποίο τελικά διατηρήθηκε μόνο από τον νόθο γιο του Δημήτρη Ίσκου, τον Γεώργιο Καραϊσκάκη και τους απογόνους του. Τα μέλη της έδρασαν προεπαναστατικά αποτελώντας μια από τις ισχυρότερες οικογένειες αρματολών συνεργαζόμενοι τακτικά με τον Αλή Πασά. Στα πλαίσια των οικογενειακών στρατηγικών προεπαναστατικά συνδέθηκαν με επιγαμίες με τις αρματολίτικες οικογένειες  Μπουκουβάλα, Γριβογιώργου, Αλεξανδρογιαννάκη, οικογένεια αρματολών του Βάλτου, ενώ μετά την επανάσταση με τις οικογένειες Νοταρά, Δεληγιάννη, Βαρβάκη κ.α. Ο απόγονος της οικογένειας  Ιωάννης Λεωνίδας Καραϊσκάκης έχει δωρίσει αντικείμενα των προγόνων του στο Ιστορικό - Λαογραφικό Μουσείο Μαυρομματίου "Γ. Καραϊσκάκης".

## Σημαντικότερα μέλη της οικογένειας
* Λαλογιώργος Ίσκος, αρματολός και γενάρχης της οικογένειας των Ισκαίων
** Δημήτρης Ίσκος, αρματολός και γιος του Λαλογιώργου
*** Ίσκου, σύζυγος του Γιάννη Κώστα Μπουκουβάλα και κόρη του Δημήτρη
*** Ανδρέας Ίσκος, αρματολός, οπλαρχηγός, πληρεξούσιος και γιος του Δημήτρη
**** Νίκος Ίσκος, δήμαρχος Βρουβιανών και γιος του Ανδρέα
*** Ιωάννης Ίσκος, αγωνιστής του 1821 και γιος του Δημήτρη
*** Γεώργιος Καραϊσκάκης, αρματολός, οπλαρχηγός, σύζυγος Γκόλφως (Εγκολπίας) Σκυλοδήμου και μη αναγνωρισμένος γιος της Ζωής Ντιμισκή & του Δημήτρη
**** Δημήτριος Καραϊσκάκης (1820 - 1874), αξιωματικός του στρατού και γιος του Γεωργίου
**** Ελένη Καραϊσκάκη, σύζυγος Ιωάννη Δεληγιάννη και κόρη του Γεωργίου
**** Πηνελόπη Καραϊσκάκη, σύζυγος Ανδρέα Νοταρά και κόρη του Γεωργίου	
***** Μαρία Νοταρά, σύζυγος του Αριστείδη Έσσλιν και κόρη της Πηνελόπης
****** Γουλιέλμος Έσσλιν, κτηματίας και γιος της Μαρίας
******* Αριστείδης Έσσλιν, ταξίαρχος της Αεροπορίας και γιος του Γουλιέλμου
****** Όθωνας Έσσλιν, μακεδονομάχος και γιος της Μαρίας
***** Σπυρίδων Νοταράς, βουλευτής και γιος της Πηνελόπης
****** Ιωάννης Νοταράς, αντιναύαρχος και γιος του Σπυρίδωνος
****** Ανδρέας Νοταράς, πρέσβης και γιος του Σπυρίδωνος Σταθάς ο Μοσχοβίτης
**** Σπυρίδων Καραϊσκάκης, αξιωματικός του στρατού, βουλευτής, σύζυγος Βαρβάκη, δισέγγονη του Ιωάννη Βαρβάκη, και γιος του Γεωργίου
***** Γεώργιος Σ. Καραϊσκάκης, αξιωματικός του στρατού, βουλευτής και γιος του Σπύρου
** Γιώργης Μοσχοβίτης, αξιωματικός του ρωσικού στρατού και γιος του Λαλογιώργου

## Παραπομπές



Κατηγορία:Σαρακατσάνοι
Ρόμπερτ Τσιντ

thumb|right|250px|Θερισμός σε χωράφι με βελανιδιές
Ο **Ρόμπερτ Τσιντ** (Robert Zünd) 1826- 1909 ήταν  ένας από τους σημαντικότερους Ελβετούς ζωγράφους του 19ου αιώνα. Το Πανεπιστήμιο της Ζυρίχης  το 1906  τον ανακήρυξε  επίτιμο διδάκτορα και ένας δρόμος στη Λουκέρνηφέρει το όνομά του.

## Βιογραφία
Γιος μιας μεσοαστικής οικογένειας μετά το γυμνάσιο στη Λουκέρνη διδάχθηκε σχέδιο και ζωγραφική στο εργαστήριο του James Schwegler (1793-1866). Το 1848 με πρόταση του ζωγράφου Joseph Nidwaldner μετακόμισε στη Γενεύη, όπου δίδαξε για πρώτη φορά στο François Diday. Την άνοιξη του 1851 γνώρισε τον Rudolf Koller, με τον οποίο συνδέθηκε φιλικά. Το 1889 οι δύο θα ταξίδευαν μαζί με την διεθνή έκθεση τέχνης στο Μόναχο.

Το 1852 ταξίδεψε στο Παρίσι και στο Λούβρο μελέτησε τα έργα των Ολλανδών και των Γάλλων μεγάλων δασκάλων του 17ου αιώνα. Πρώτη σημαντική εργασία του ήταν «Η συγκομιδή" (1860) που σήμερα βρίσκεται στο Μουσείο Τέχνης (Kunstmuseum) στη Βασιλεία. Την ίδια χρονιά αντέγραψε έργα των  Κλωντ Λορραίν (Claude Lorrain) και Πάουλους  Πόττερ (Paulus Potter) που εκτίθενται σήμερα στην Πινακοθήκη  Παλαιών Δασκάλων στη Δρέσδη.

Το 1882 ολοκλήρωσε το δάσος με τις βελανιδιές (Der Eichenwald), ένα από τα διασημότερα έργα του. Η εικόνα αυτή βασίζεται σε μια παλαιότερη μελέτη και μια μικρότερη έκδοση του 1859. Το "δάσος δρυός" εκτέθηκε το 1883 στην έκθεση της Εθνικής Πινακοθήκης στη Ζυρίχη. Σήμερα ο πίνακας αυτός εκτίθεται στη Πινακοθήκη (Kunsthaus) της Ζυρίχης.

## Φωτοθήκη


Αρχείο:Zünd die Ernte 1860.jpg|Η συγκομιδή,1859
Αρχείο:Zünd Bei der Sempacher Schlachtkapelle 1867.jpg|Στο παρεκκλήσι Sempacher 1867
Αρχείο:Zünd Gang nach Emmaus 1877.jpg|Η οδός προς Εμμαούς, 1877
Αρχείο:Zünd Eichenwald 1882.jpg|Βελανιδιές, 1882
Αρχείο:Zünd Bauern mit Ochsengespann beim Eggen.jpg|Αγρότες με βόδια 1900
Αρχείο:Jäger in Eichenwaldlichtung.jpg|Κυνηγοί σε δάσος δρυών

## Παραπομπές

## Πηγές
*Von Anker bis Zünd, Die Kunst im jungen Bundessttaaf, Ζυρίχη 1998
## Εξωτερικοί σύνδεσμοι

Κατηγορία:Ελβετοί ζωγράφοι
Κούρος (Μητροπολιτικό Μουσείο Τέχνης αρ. 32.11.1)

Ο **Κούρος** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 32.11.1 λέγεται ότι βρέθηκε στην Αττική και μεταπουλήθηκε από κάποιον Γιάκομπ Χιρς στις 6 Οκτωβρίου 1931. 
## Περιγραφή
Είναι από μάρμαρο της Νάξου και διατηρείται ακέραιος σε άριστη κατάσταση. Λείπουν η μύτη και μικρά τμήματα του πηγουνιού. Εικονίζεται νεαρός άνδρας που κάνει ένα βήμα με το αριστερό πόδι μπροστά. Το σώμα σε στάση άκαμπτη, τους βραχίονες να κρέμονται προς τα κάτω με τα χέρια κλειστά και τις γροθιές να ακουμπάνε τους μηρούς στο πλάι με τον αντίχειρα μπροστά. Το πρόσωπο είναι ξάστερο, τα μάτια μεγάλα. Στο λαιμό φοράει λουράκι με κόμπο μπροστά. Οι ανατομικές λεπτομέρειες του σώματος αποδίδονται αρμονικά.
## Ερμηνεία και ιστορική τοποθέτηση
Ο κούρος αυτός είναι από τους αρχαιότερους που κατασκευάστηκαν στην Αττική. Χρονολογείται στις αρχές του 6ου αιώνα, μεταξύ 590 και 580 π.Χ. Ήταν τοποθετημένος στον τάφο ενός αρχαίου Αθηναίου της αριστοκρατίας.
## Πηγές
* Παρουσίαση του εκθέματος από το Μητροπολιτικό Μουσείο Τέχνης

Κατηγορία:Κούροι
Κατηγορία:αρχαϊκή τέχνη
Κατηγορία:Εκθέματα στο Μητροπολιτικό Μουσείο Τέχνης
Ίππος (Μητροπολιτικό Μουσείο Τέχνης αρ. 23.69)

Ο **ίππος** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 23.69 λέγεται ότι βρέθηκε στην Αλ Μαντίγια και αγοράστηκε το 1923. 
## Περιγραφή
Το μπρούτζινο έργο τέχνης εικονίζει ένα άλογο που βηματίζει με το αριστερό μπροστινό πόδι λυγισμένο μπροστά. Λείπουν η ουρά και το δεξί πίσω πόδι λίγο μετά τη φτέρνα. Ίσως να είχε χαλινάρι στο στόμα και καβαλάρη στην πλάτη. 
## Ερμηνεία και ιστορική τοποθέτηση
Στην κλασική εποχή αγαλματίδια με αυτό το μέγεθος είχαν κυρίως θρησκευτικό χαρακτήρα. Μπρούτζινα άλογα και ιππείς γίνονταν συχνά ανάθημα που τοποθετούνταν στην κορυφή κιόνων για να ευχαριστήσουν τους θεούς για κάποια νίκη στους Ολυμπιακούς αγώνες, τα Παναθήναια, Ίσθμια, Νέμεα, ή στους αγώνες των Δελφών. Το έθιμο αυτό συνεχίστηκε μέχρι τους ελληνιστικούς χρόνους. Άλλες χρήσεις μπορεί να ήταν η διακόσμηση ιδιωτικών χώρων στο σπίτι Ελλήνων ή Ρωμαίων. 

Λόγω της αρχαϊκής του νοοτροπίας, αρχικά το μπρούτζινο αλογάκι θεωρήθηκε ότι ήταν πρώιμο αριστούργημα κλασικής τέχνης του 5ου αι. π.Χ. και για μεγάλο διάστημα δέσποζε ως το πιο πολύτιμο αντικείμενο της συλλογής του μουσείου. Τη δεκαετία του 1960 όμως, η ηλικία του αμφισβητήθηκε και μετά από μακρά και διεθνή επιστημονική συζήτηση αναθεωρήθηκε, για να γίνει τελικά γενικώς αποδεκτό ως έργο της ελληνιστικής τέχνης στα τέλη του 2ου με αρχές του 1ου αιώνα π.Χ. Δεν αποκλείεται να είναι και ακόμα νεώτερο.
## Παραπομπές

## Πηγές

* Παρουσίαση του εκθέματος από το Μητροπολιτικό Μουσείο Τέχνης

Κατηγορία:Έργα γλυπτικής
Κατηγορία:Εκθέματα στο Μητροπολιτικό Μουσείο Τέχνης
Κύπελλο Ελλάδας πετοσφαίρισης γυναικών 2007-2008

Το **[[Κύπελλο Ελλάδος πετοσφαίρισης γυναικών]] 2007−2008**, ήταν το 10ο στην ιστορία του θεσμού. Στην Α' φάση μετείχαν οι ομάδες που κατέλαβαν τις θέσεις 5-12 στο τέλος του Α' γύρου του πρωταθλήματος, ενώ οι τέσσερις πρώτες προκρίθηκαν απευθείας στα προημιτελικά. Κυπελλούχος αναδείχθηκε η ομάδα του Παναθηναϊκού για 3η φορά στην ιστορία της.

## Α' φάση

## Προημιτελικοί

*Ο Επίκουρος Πολίχνης αποσύρθηκε από τη διοργάνωση.

## Final−4
Ιεράπετρα Κρήτης, 6 και 7 Μαρτίου 2008.
### Ημιτελικοί

### Τελικός

***MVP**: Ρούξι Ντουμιτρέσκου
***Παναθηναϊκός (Φλώρος)**: Χατζηνίκου 3, Λόζανσιτς 18, Άνταμς 16, Τζανακάκη 13, Ντουμιτρέσκου 21, Παπαγεωργίου 7, Μυλωνά (λ. 81%), Φραγκιαδάκη 4, Κουτουξίδου, Σαπαρέφσκα, Βορόνινα 3.
***Α.Ο. Μαρκοπούλου (Λυκούδης)**: Μ. Γκαραγκούνη 21, Ν. Γκαραγκούνη 18,Τρόμπιτας 1, Ονίπκο 11, Ντούγκανσιτς 9, Τσίμα 11, Μπάμπουλι (λ 78%), Κονόμη, Δρούγκα

## Εξωτερικοί σύνδεσμοι
*Αγώνες Α' φάσης Ιστότοπος contra.gr.
*Ιστότοπος sport.gr 21-2-2008
*Ιστότοπος sport.gr 27-2-2008
*Ιστότοπος sport.gr 6-3-2008
*Ιστότοπος sport.gr 6-3-2008
*Ιστότοπος sport.gr 7-3-2008



2007 2008
Κυπελλο Ελλαδας Πετοσφαιρισης Γυναικων 2007 2008
Κυπελλο Ελλαδας Πετοσφαιρισης Γυναικων 2007 2008
Πρωτάθλημα πετοσφαίρισης Α1 εθνικής κατηγορίας γυναικών 1996-1997

Το **[[πρωτάθλημα Ελλάδας πετοσφαίρισης γυναικών]] 1996−1997**, ήταν το 9ο πρωτάθλημα της Α1 κατηγορίας. Το πρωτάθλημα διεξήχθη σε δύο φάσεις. Μετά την ολοκλήρωση της κανονικής περιόδου οι οκτώ πρώτες ομάδες της βαθμολογίας μετείχαν στα πλέι οφ, όπου μεταφέρθηκαν τα αποτελέσματα της κανονικής περιόδου, ενώ οι δύο τελευταίες υποβιβάστηκαν στην Α2. Συμμετείχαν 12 ομάδες. Πρωταθλήτρια αναδείχθηκε η ομάδα του Φ.Ο. Βριλησσίων.

## Βαθμολογία κανονικής περιόδου

* Βαθμολογικό σύστημα: Νίκη: 2 βαθμοί, Ήττα: 1 βαθμός, Μηδενισμός: 0 βαθμοί.

## Play off
Στα πλέι οφ, οι ομάδες μετέφεραν τα μεταξύ τους αποτελέσματα από την κανονική περίοδο. 

### Προημιτελικοί
**(1) Φ.Ο. Βριλησσίων** − (8) Α.Ο. Αγίου Σώστη **(3−0)** 
2-0 από την κανονική περίοδο

**(2) Παναθηναϊκός** − (7) Κοζάνη **(3−0)** 
2-0 από την κανονική περίοδο

**(3) Ιωνικός Ν.Φ.** − (6) Νίκη Αλεξανδρούπολης **(3−0)** 
2-0 από την κανονική περίοδο

(4) Ολυμπιακός − **(5) Φιλαθλητικός** **(2−3)** 
2-0 από την κανονική περίοδο

### Ημιτελικοί
**(1) Φ.Ο. Βριλησσίων** − (5) Φιλαθλητικός **(3−0)** 
2-0 από την κανονική περίοδο

**(2) Παναθηναϊκός** − (3) Ιωνικός Ν.Φ. **(3−0)** 
2-0 από την κανονική περίοδο

### Μικρός τελικός
**(3) Ιωνικός Ν.Φ.** − (5) Φιλαθλητικός **(3−0)** 
2-0 από την κανονική περίοδο

### Μεγάλος τελικός
**(1) Φ.Ο. Βριλησσίων** − (2) Παναθηναϊκός **(3−2)** 
1-1 από την κανονική περίοδο

## Τελική κατάταξη

## Πηγές
* Αθλητική Ηχώ 6-3-1997 σελ. 25
*Αθλητική Ηχώ 12-3-1997 σελ. 25
*Αθλητική Ηχώ 15-3-1997 σελ. 25
*Αθλητική Ηχώ 16-3-1997 σελ. 33
*Αθλητική Ηχώ 17-3-1997 σελ. 32
*Αθλητική Ηχώ 19-3-1997 σελ. 25
*Αθλητική Ηχώ 22-3-1997 σελ. 25
*Αθλητική Ηχώ 29-3-1997 σελ. 25
*Αθλητική Ηχώ 2-4-1997 σελ. 25
*Αθλητική Ηχώ 5-4-1997 σελ. 25



1996 1997
Α1 Γυναικων
Α1 Γυναικων
Πανελλήνιο πρωτάθλημα στίβου γυναικών 1968

Το **ΛΓ΄ [[Πανελλήνιο πρωτάθλημα στίβου γυναικών]] 1968** διεξήχθη από τις 16 ως τις 18 Αυγούστου 1968 στο Καυτανζόγλειο Στάδιο, στη Θεσσαλονίκη, μαζί με το αντίστοιχο ανδρικό πρωτάθλημα, εκτός από το πένταθλο γυναικών που είχε γίνει στις 1-2 Ιουνίου στο Στάδιο Νέας Σμύρνης. Συμμετείχαν 100 περίπου αθλήτριες. Πρωταθλητής σύλλογος αναδείχθηκε ο **Γυμναστικός Σύλλογος "Ολύμπια" Λεμεσού** για πρώτη φορά στην ιστορία του σπάζοντας το δεκαπενταετές σερί του Πανιωνίου.

## Οι νικήτριες

## Βαθμολογία

## Πηγές
* "Αθλητική Ηχώ", 3/6/1968.
* "Αθλητική Ηχώ", 15/8/1968.
* "Αθλητική Ηχώ", 17/8/1968.
* "Αθλητική Ηχώ", 18/8/1968.
* "Αθλητική Ηχώ", 19/8/1968.

Γυναικων
Κατηγορία:Στίβος το 1968
Κατηγορία:Διοργανώσεις στίβου στη Θεσσαλονίκη
Γυναικείο ειδώλιο (Μητροπολιτικό Μουσείο Τέχνης αρ. 45.11.81)

Το **γυναικείο ειδώλιο** που φιλοξενείται στη συλλογή του Μητροπολιτικού Μουσείου Τέχνης στη Νέα Υόρκη με αριθμό ευρετηρίου 45.11.18 είναι έργο πρωτοκυκλαδικής τέχνης.

## Περιγραφή
Είναι από μάρμαρο. Το ειδώλιο εικονίζει γυναικεία μορφή σε χαρακτηριστική στάση με τα χέρια διπλωμένα κάτω από το στήθος, το οποίο είναι έντονα σχηματισμένο, καθώς και οι γλουτοί. Είναι σε καλή κατάσταση, φέρει μερικές φθορές και είναι σπασμένο και ανασυγκολλημένο, ενώ μικρό τμήμα του δεξιού ποδιού έχει χαθεί. Τα ζεύγη οπών στον λαιμό και στο δεξί πόδι προέρχονται από αρχαίες επιδιορθώσεις με χρήση μετάλλου που έχει χαθεί. Η γυναικεία μορφή φοράει στολίδι στα μαλλιά.

## Ιστορική τοποθέτηση
Το ειδώλιο χρονολογείται στην πρωτοκυκλαδική εποχή Α', 3200–2800 π.Χ. σε παραλλαγή Πλαστηρά.

## Πηγές

* Παρουσίαση του εκθέματος από το Μητροπολιτικό Μουσείο Τέχνης

Κατηγορία:Ειδώλια
Κατηγορία:Αρχαία κυκλαδική τέχνη
Κατηγορία:Εκθέματα στο Μητροπολιτικό Μουσείο Τέχνης
Αστρονομικό σύστημα χρονολόγησης

To **αστρονομικό σύστημα χρονολόγησης** βασίζεται στα συστήματα χρονολόγησης μ.Χ./ΚΕ, όμως ακολουθεί πιο αυστηρά την ακέραια δεκαδική αρίθμηση. Έτσι, διαθέτει έτος μηδέν, τα έτη πριν από αυτό αποδίδονται με αρνητικούς αριθμούς, ενώ τα έτη μετά το έτος μηδέν αποδίδονται με θετικούς αριθμούς. Οι Αστρονόμοι χρησιμοποιούν το Ιουλιανό ημερολόγιο για τα έτη πριν το 1582, συμπεριλαμβάνοντας το έτος 0, και το Γρηγοριανό ημερολόγιο για τα έτη μετά το 1582 όπως μπορεί να δει κανείς για παράδειγμα στα έργα των Ζακ Κασινί (1740), Σάιμον Νιούκομπ (1898) και Φρεντ Έσπενακ (2007).

Οι καταλήξεις μ.Χ, Κ.Ε., π.Χ και π.Κ.Ε. (μετά Χριστόν, Κοινή Εποχή, προ Χριστού ή Προ Κοινής Εποχής) δεν χρησιμοποιούνται. Το έτος 1 π.Χ/π.Κ.Ε αριθμείται ως έτος 0, το έτος 2 π.Χ. ως έτος -1 και εν γένει το έτος *n* π.Χ./π.Κ.Ε. αριθμείται ως έτος . Τα έτη μ.Χ/Κ.Ε. δεν αλλάζουν και γράφονται είτε με πρόσημο είτε χωρίς, έτσι εν γένει το έτος *n* μ.Χ./Κ.Ε. είναι απλώς το έτος *n* ή το έτος +*n*.

Το σύστημα αυτό ονομάζεται έτσι λόγω της χρήσης του στην αστρονομία. Λίγοι είναι οι επιστημονικοί τομείς εκτός της Ιστορίας που ασχολούνται με χρονολογίες πριν το έτος 1, όπως για παράδειγμα η δενδροχρονολογία, η αρχαιολογία και η γεωλογία, με τις δύο τελευταίες να χρησιμοποιούν περισσότερο το σύστημα χρονολόγησης «χρόνων πριν» (*years before present*). Αν και οι απόλυτες αριθμητικές τιμές των αστρονομικών και των ιστορικών ετών διαφέρουν κατά μία μονάδα για χρονολογίες πριν το έτος 1, αυτή η διαφορά είναι κρίσιμη στους υπολογισμούς αστρονομικών συμβάντων όπως εκλείψεις, ή σύνοδοι πλανητών, ώστε μέσω αυτών να μπορέσουν να χρονολογηθούν ιστορικά γεγονότα που έχει καταγραφεί ότι συνέπεσαν με την εμφάνιση των φαινομένων.

## Παραπομπές


Κατηγορία:Συστήματα χρονολόγησης
Κατηγορία:Χρόνος στην αστρονομία
Ψευδοπαναθηναϊκός αμφορέας (Μητροπολιτικό Μουσείο Τέχνης αρ. 53.11.1)

Ο **Ψευδοπαναθηναϊκός αμφορέας του αγγειογράφου Princeton** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 53.11.1 είναι έργο αρχαίας αττικής αγγειογραφίας τύπου παναθηναϊκού αμφορέα.
## Περιγραφή
Στην έμπροσθεν όψη εικονίζεται η θεά Αθηνά Πολιάς, ένας αυλιστής και μια γυναίκα. Μπροστά από την Αθηνά η φωτιά καίει επάνω σε ένα βωμό. Ο αυλιστής βρίσκεται πίσω από το βωμό. Η γυναίκα στα δεξιά φέρει ένα οριζόντιο αντικείμενο επάνω στο κεφάλι, ενώ κρατάει στο δεξί χέρι μία στεφάνη. 

Στην όπισθεν όψη ένας άνδρας που κρατάει σκήπτρο εικονίζεται καθισμένος στη μέση μεταξύ δύο ανδρών και δύο γυναικών. 
## Ερμηνεία και ιστορική τοποθέτηση
Ο αμφορέας λέγεται ψευδοπαναθηναϊκός, διότι είναι κατασκευασμένος σε τύπο παναθηναϊκού αμφορέα. Σε αντίθεση όμως με τους γνήσιους παναθηναϊκούς αμφορείς, δεν είναι έπαθλο, αλλά εμπορικό είδος, πολύ δημοφιλές στην εποχή του. Η πολύτιμη σημασία του αμφορέα αυτού βρίσκεται στις αγγειογραφίες, οι οποίες μας μεταφέρουν διάφορες σκηνές γύρω από τα Παναθήναια. Η αγγειογραφία στην έμπροσθεν όψη πιθανόν να περιγράφει τους μουσικούς αγώνες των Παναθηναίων, ενώ η όπισθεν όψη εικονίζει κάποιο σημαντικό πρόσωπο, ίσως τον άρχοντα, βασιλιά, ή τον θεό Δία εν αναμονή της γέννησης της θεάς Αθηνάς. Το αγγείο είναι έργο του περίφημου αγγειογράφου Princeton και χρονολογείται λίγο μετά τα μέσα του 6ου αιώνα, το 550 - 560 π.Χ.
## Πηγές

* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
550
Κατηγορία:Μελανόμορφος ρυθμός
Παναθηναϊκός αμφορέας (Μητροπολιτικό Μουσείο Τέχνης αρ. 1978.11.13)

Ο **Παναθηναϊκός αμφορέας του Νικία** που φιλοξενείται στη συλλογή του Μητροπολιτικού Μουσείου Τέχνης στη Νέα Υόρκη με αριθμό ευρετηρίου 1978.11.13 είναι έπαθλο των αρχαίων Παναθηναίων.

## Περιγραφή
Η έμπροσθεν όψη εικονίζει τη θεά Αθηνά. Στα αριστερά υπάρχει η επιγραφή «ΤΟΝ ΑΘΕΝΕΘΕΝ ΑΘΛΟΝ», και στα δεξιά η υπογραφή «ΝΚΙΑΣ ΕΠΙΕΣΕΝ». Στην όπισθεν όψη τρεις αθλητές του αγώνα δρόμου τρέχουν προς τα δεξιά. Επάνω από τους αθλητές η επιγραφή «ΑΝΔΡΟΝ ΣΤΑΔΙΟΝ» μνημονεύει το άθλημα, του οποίου έπαθλο είναι ο αμφορέας ετούτος.

## Ιστορική τοποθέτηση
Ο παναθηναϊκός αμφορέας ετούτος είναι ο αρχαιότερος της συλλογής του Μητροπολιτικού Μουσείου. Συγκαταλέγεται επίσης στους αρχαιότερους των χρόνων μεταξύ 566 και 550 π.Χ., εποχή στην οποία σχηματίστηκε η οριστική μορφή των παναθηναϊκών αμφορέων. Χαρακτηριστικό γνώρισμα της εξέλιξης είναι η έμπροσθεν όψη, στην οποία αργότερα εικονίζονται κίονες δεξιά και αριστερά της θεάς Αθηνάς. Το έργο ετούτο χρονολογείται περίπου στα έτη 560 - 550 π.Χ. και θεωρείται ότι ζωγραφίστηκε από τον Σικελό. Από την επιγραφή «ΝΚΙΑΣ ΕΠΙΕΣΕΝ» ο παραγωγός του αμφορέα θεωρείται ότι ονομαζόταν Νικίας.

## Πηγές

* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
560
Κατηγορία:Μελανόμορφος ρυθμός
Πανελλήνιο πρωτάθλημα ανώμαλου δρόμου ανδρών 1977

Το **[[Πανελλήνιο πρωτάθλημα ανώμαλου δρόμου ανδρών]] 1977** διεξήχθη στις 6 Μαρτίου στο Άλσος Αγ. Γεωργίου στην Τρίπολη με συμμετοχή 584 αθλητών (135 ανδρών, 123 νέων (ανδρών β΄), 326 εφήβων) από 77 σωματεία. Πρωταθλητής αναδείχθηκε ο Κασιανίδης του Γ.Σ. Παγκύπρια Λευκωσίας (απόσταση 12.000μ.), ενώ πρωταθλητής σύλλογος αναδείχθηκε ο Παναθηναϊκός. Τα πρωταθλήματα παίδων-κορασίδων διεξήχθησαν στην Καλογρέζα, στις 13/2/1977, με συμμετοχή 80 σωματείων και 750 αθλητών-αθλητριών, οι οποίοι δεν είχαν δικαίωμα συμμετοχής σε ανώτερες κατηγορίες.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
Αθλητική Ηχώ 7-3-1977 σελ. 6

Ανδρων
Κατηγορία:Στίβος το 1977
Κατηγορία:Τρίπολη Αρκαδίας
Πανελλήνιο πρωτάθλημα ανώμαλου δρόμου ανδρών 1978

Το **[[Πανελλήνιο πρωτάθλημα ανώμαλου δρόμου ανδρών]] 1978** διεξήχθη στις 19 Φεβρουαρίου στην Καλογρέζα. Πρωταθλητής αναδείχθηκε ο Κούσης της Γ.Ε. Αγρινίου (απόσταση 12.000μ.). Πρωταθλητής σύλλογος αναδείχθηκε ο Γ.Σ. Παγκύπρια Λευκωσίας, ο Παναθηναϊκός όμως κατέθεσε ένσταση για αντικανονική συμμετοχή του αθλητή Αριστοτέλους του Γ.Σ. Παγκύπρια, η οποία έγινε αποδεκτή, με αποτέλεσμα ο τίτλος να καταλήξει στον Παναθηναϊκό.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Αθλητική Ηχώ 20-2-1978 σελ. 4
* Αθλητική Ηχώ 21-2-1978 σελ. 2

Ανδρων
Κατηγορία:Στίβος το 1978
Κατηγορία:Διοργανώσεις στίβου στην Αθήνα
Πανελλήνιο πρωτάθλημα στίβου γυναικών 1969

Το **ΛΔ΄ [[Πανελλήνιο πρωτάθλημα στίβου γυναικών]] 1969** διεξήχθη από τις 8 ως τις 10 Αυγούστου 1969 στο Στάδιο Καραϊσκάκη, στον Πειραιά, μαζί με το αντίστοιχο ανδρικό πρωτάθλημα, εκτός από το πένταθλο γυναικών που διεξήχθη στις 25-26 Οκτωβρίου στο γυμναστήριο του Εθνικού Γ.Σ. Στους αγώνες εντάχθηκαν τρία νέα αγωνίσματα: 100μ εμπ. (αντί για 80μ), 1500μ και σκυταλοδρομία 4Χ400μ. Πρωταθλητής σύλλογος αναδείχθηκε ο '''Πανιώνιος''' για 16η φορά, επανερχόμενος θριαμβευτικά στην κορυφή μετά τη νίκη του Γ.Σ. "Ολύμπια" της προηγούμενης σεζόν.

Τα αποτελέσματα του πεντάθλου συνυπολογίστηκαν στη γενική βαθμολογία για πρώτη φορά. Όμως, η διεξαγωγή του πολύ αργότερα από το κυρίως πρόγραμμα των αγώνων προκάλεσε διαμαρτυρίες για διευκόλυνση του Πανιωνίου προς τον Εδεσσαϊκό που κατάφερε να αναρριχηθεί στην τρίτη θέση προσπερνώντας τον Πειραϊκό. Συγκεκριμένα, ο Πανιώνιος έχοντας εξασφαλίσει την πρωτιά κατέβασε μόνο δύο αντί για τρεις αθλήτριες. Αλλά και αυτές αποχώρησαν από κάποια αγωνίσματα, με αποτέλεσμα τις τρεις πρώτες θέσεις να καταλάβουν αθλήτριες του Εδεσσαϊκού. Ο Πειραϊκός έστειλε μόνο μια αθλήτρια, η οποία αποχώρησε λόγω πτώσης στα 400 μ. Έτσι ο Εδεσσαϊκός προσπέρασε τον Πειραϊκό στη βαθμολογία, με τον τελευταίο να διαμαρτύρεται προς τον Πανιώνιο. Η παρενέργεια αυτή οδήγησε τους ιθύνοντες από την επόμενη σεζόν να προγραμματίζουν τη διεξαγωγή των πρωταθλημάτων πεντάθλου και δεκάθλου πριν από τους κυρίως αγώνες.

## Οι νικήτριες
 
Με τα 100μ εμπ. αντί των 80μ εμπ.

## Βαθμολογία

## Πηγές
*"Αθλητική Ηχώ", 9/8/1969.
*"Αθλητική Ηχώ", 10/8/1969.
*"Αθλητική Ηχώ", 11/8/1969.
*"Αθλητική Ηχώ", 28/10/1969.
*"Αθλητική Ηχώ", 25/10/1969.
****Αναφορές**:

     

Γυναικων
Κατηγορία:Στίβος το 1969
Κατηγορία:Διοργανώσεις στίβου στον Πειραιά
Κολομίγια

Η **Κολομίγια** (ουκρανικά: Коломия) είναι μια μικρή πόλη της Ουκρανίας. Ανήκει στην περιφέρεια του Ιβάνο Φρανκίβσκ και είναι μία από τους παλαιότερους οικισμούς της Γαλικίας. Βρίσκεται στο νοτιοδυτικό μέρος της Ουκρανίας είναι χτισμένη αριστερά του ποταμού Προυτ κοντά στα Καρπάθια Όρη. Ο πληθυσμός της φτάνει περίπου τους 60 000 κατοίκους.  Η πόλη αναφέρεται σε γραπτά κείμενα για πρώτη φορά το 1241. 

Η πόλη είναι γνωστή για τα ιστορικά μνημεία, εκκλησίες, παλιάς αρχιτεκτονικής κτίρια και μουσεία.

## Αξιοθέατα
Τα δημοφιλέστερα αξιοθέατα της είναι τα εξής: 

* Η Κεντρική Πλατεία και η Αγορά βρίσκονται στην καρδιά της Κολομίγια. Ένα μεγάλο κτίριο (πύργος) περιστοιχισμένο από επιβλητικά ρολόγια κοσμεί την κεντρική πλατεία.
* Το Μουσείο του Πασχαλινού Αυγού (μουσείο Πισάνκα). Θεωρείται το μοναδικό μουσείο  που εκθέτει έργα περίτεχνης βαφής πασχαλινών αυγών. 
* οδός Τεατράλνα, ένας αληθινός παράδεισος για τους εκτιμητές της βιεννέζικης αρ νουβό. Κάθε σπίτι εδώ είναι ένα αριστούργημα.
* Μουσείο Λαϊκής Τέχνης των Χουτσούλ (Χουτσούλστσινα).
* Η ξύλινη εκκλησία του Ευαγγελισμού, το παλαιότερο και πολυτιμότερο κτίριο της Κολομίγια.

## Παραπομπές


## Εξωτερικοί σύνδεσμοι
*
*Βρείτε τον προσωπικό σας ξεναγό στην Κολομίγια 

Κατηγορία:Πόλεις της Ουκρανίας
Παναθηναϊκός αμφορέας (Μητροπολιτικό Μουσείο Τέχνης αρ. 16.71)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 16.71 είναι έπαθλο των αρχαίων Παναθηναίων.
## Περιγραφή
Στην έμπροσθεν όψη εικονίζεται η θεά Αθηνά με δόρυ και ασπίδα, η οποία είναι διακοσμημένη με την εικόνα φτερωτού αλόγου. Είναι πλαισιωμένη από δύο κίονες με έναν αλέκτορα στην κορυφή. Στα αριστερά διαβάζουμε την επιγραφή «ΤΟΝ ΑΘΕΝΕΘΕΝ ΑΘΛΟΝ».

Στην όπισθεν όψη εικονίζεται σκηνή παγκρατίου. Δύο γενειοφόροι αθλητές αγωνίζονται υπό το βλέμμα του επίσης γενειοφόρου διαιτητή. Ένας από τους δύο παλαιστές έχει υψώσει το αριστερό του πόδι μέχρι τον δεξιό αγκώνα του σκυμμένου αντιπάλου του, ο οποίος βρήκε την ευκαιρία να του κάνει λαβή. Η παρουσία του διαιτητή κάνει αισθητή τη δραματικότητα του αθλητικού στιγμιότυπου.

## Ιστορική τοποθέτηση
Μετά τα μέσα του έκτου αιώνα π.Χ. οι κατασκευαστές αγγειογράφοι δεν υπογράφουν τους παναθηναϊκούς αμφορείς. Ο αμφορέας ετούτος είναι έργο του Κλεοφράδη, επειδή αυτός είχε ως αναγνωρίσιμο διακριτικό τον Πήγασο, τον οποίο διακρίνουμε στην ασπίδα της Αθηνάς. Είναι έργο του έτους 500 π.Χ. περίπου. 
## Πηγές

* Παρουσίαση του αμφορέα από το Μητροπολιτικό Μουσείο Τέχνης
** Εμπρόσθια όψη, Αθηνά

Μητροπολιτικο Μουσειο Τεχνης 1671
Κατηγορία:Εκθέματα στο Μητροπολιτικό Μουσείο Τέχνης
500
Κατηγορία:Μελανόμορφος ρυθμός
Παναθηναϊκός αμφορέας (Μητροπολιτικό Μουσείο Τέχνης αρ. 14.130.12)

Ο **Παναθηναϊκός αμφορέας του Κλεοφράδη** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 14.130.12 είναι έπαθλο των αρχαίων Παναθηναίων.
## Περιγραφή
Η όπισθεν όψη εικονίζει σκηνή από αγώνα δρόμου. Πέντε αθλητές της σταδιοδρομίας τρέχουν προς τα δεξιά.

## Ιστορική τοποθέτηση
Ο αγγειογράφος Ευφίλητος ήταν άριστος στην μελανόμορφη τέχνη. Είναι έργο του έτους 530 π.Χ. περίπου. 
## Πηγές

* Παρουσίαση του αμφορέα από το Μητροπολιτικό Μουσείο Τέχνης

Κατηγορία:αρχαϊκή τέχνη
Κατηγορία:Παναθηναϊκός αμφορέας
Κατηγορία:Εκθέματα στο Μητροπολιτικό Μουσείο Τέχνης
530
Κατηγορία:Μελανόμορφος ρυθμός